***SIA Avoti SWF iecerētās koksnes granulu ražošnas rūpnīcas Lizumā būvniecības ietekme uz vidi, infrastruktūru un iedzīvotāju veselību***

Ietekmējošie faktori un to atbilstība normatīviem:

*Smaka*

 Iecerētajā rūpnīcā notiks koksnes mehāniska apstrāde (mizošana, drupināšana, malšana, žāvēšana, presēšana), nekādas papildus ķīmiskās vielas netiks izmantotas un nekādas specifiskas smakas neradīsies.

*Troksnis*

 Visas ražošanas iekārtas ar palielinātu skaņas spiedienu atradīsies ēkās ar skaņu izolējošām sienām. Skaņas līmenis ārpus rūpnīcas teritorijas būs atbilstošs Latvijas Republikas Ministru kabineta noteikumiem Nr.16 no 07.01.2014., t.i. nepārsniegs 65dB(A) dienas laikā un 60dB (A) nakts laikā.

*Vibrācija*

 Icerētā ražošanas līnija nerada paaugstinātu vibrācijas līmeni vidē ārpus rūpnīcas teritorijas. Neviena no pamata iekārtām nedarbojas uz vibrācijas principa.

*Gaisa piesārņojums*

 Izmešu avoti gaisā rūpnīcas teritorijā ir katlu māja un ražošanas iekārtas.

 Pēc iekārtu piegādātāju datiem katlu mājas radīto izmešu putekļu jeb daļiņu koncentrācija gaisā nepārsniegs 150 mg/m3 pie Latvijas Republikas Ministru kabineta noteikumu Nr. 187 pieļaujamajiem 500-1000 mg/m3.

 Ražošanas līnijas iekārtu koksnes putekļu emisija gaisā paredzēta max. 5-30mg/Nm3. Latvijas Republikas Ministru kabineta noteikumi Nr.691 nosaka pieļaujamo vērtību 50mg/Nm3.

*Ūdens piesārņojums*

 Iecerētā rūpnīca ūdens piesārņojumu nerada, jo ražošanas procesā netiek izmantotas nekādas ķīmiskās piedevas, un process nerada notekūdeņus.